OpenLLM-France/wikimedia huggingface dataset:
# Relleu al carrer Messeguer

El Relleu al carrer Messeguer és una obra d'Horta de Sant Joan (Terra Alta) inclosa a l'Inventari del Patrimoni Arquitectònic de Catalunya.

## Descripció

És un carreu de baix relleu rectangular que forma part del mur de façana de l'edificis situat a la part baixa del carrer Perot. Està situat més o menys a una alçada aproximada de 1,70m. Suposem que antigament es troba arrebossat i no queda vist al pas del vianant. Sembla presentar tres imatges-figures a sota d'unes arcuacions lobulades en forma de capelleta, separades per una columna. La figura central sembla tenir ales, per tant podria tractar-se d'un àngel o de l'esperit Sant (?). La figura de l'esquerra no ofereix cap element representatiu i l'element de la dreta està arrencat.

## Història

No es té constància que en cap guia local es faci referència a aquest element. Es tracta d'una zona propera a l'antic castell i del nucli més primitiu i el d'Horta. És probable que aquesta peça hagués estat reaprofitada d'un element ornamental del castell.

## Referències

* 1 2 «Relleu al carrer Messeguer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].

## Vegeu també

* Llista de monuments d'Horta de Sant Joan
# Domingo II d'Àvila

Domingo fou un religiós castellà, bisbe d'Àvila, el segon amb aquest nom, entre els anys 1187 i 1190.
A banda del seu vessant religiós, va intervenir en la política del regne. Va ser present en la signatura del destacable tractat castellanoalemany de Seligenstadt, el 23 d'abril de 1188, en el qual Alfons VIII de Castella casava a la seva filla Berenguera amb Conrad, fill de l'emperador Frederic I Barbaroja; matrimoni que, d'altra banda, mai s'arribà a celebrar per mort de Conrad. Amb la presència de Domingo, es confirma un procés iniciat anteriorment, on s'afirma el grau de compromís que van adquirir els càrrecs eclesiàstics i la pròpia Església a Castella amb el monarca, fins al punt d'assimilar l'obediència reial amb la deguda al papa, o en el cas dels bisbes als arquebisbes metropolitans. Aquest bisbe, segons el cronista Gil González Dávila, fou enterrat a la catedral d'Àvila, prop de la porta del cor.

## Referències

* ↑ Ayala Martínez, 2007, p. 175.
* ↑ González Dávila, 1647, p. 246.

## Bibliografia

* Ayala Martínez, Carlos de. «Los obispos de Alfonso VIII». A: Carreiras eclesiásticas no ocidente cristão: séc. XII-XIV (en castellà). Lisboa: Universidade Católica Portuguesa, Centro de Estudos de História Religiosa, 2007, p. 151-186. ISBN 978-8361-26-6.
* González Dávila, Gil. Teatro eclesiástico de las iglesias metropolitanas y catedrales de los Reynos de las dos Castillas (en castellà). Tom II. Madrid: Imprenta de Pedro de Horna y Villanueva, 1647.
# La Hoz y el Martínez

La Hoz y el Martínez és una pel·lícula espanyola del 1985. Tot i el còmic nom, es tracta de la primera pel·lícula on el protagonista, Andrés Pajares, interpreta un paper seriós.
La cinta està ambientada al Madrid dels anys 80. Durant una cimera per la pau entre els EUA i l'URSS, el representant soviètic és víctima d'un atemptat i ha de ser substituit per Martínez, un fontaner que se li assembla físicament.

## Referències

* ↑ Galán, Diego «Engañoso título». El País [Madrid], 07-03-1985. ISSN: 1134-6582.
* ↑ «Cine de barrio - La Hoz y el Martínez». RTVE, 19-09-2015. [Consulta: 1r gener 2021].
* ↑ «La hoz y el Martínez». Fotogramas, 29-05-2008. [Consulta: 1r gener 2021].
# Joanne (cançó)

"Joanne" és una cançó gravada per l'artista americana Lady Gaga, per al seu cinquè àlbum d'estudi, Joanne (2016)."Joanne fou escrit per Gaga i Mark Ronson,la pista fou produïta per Gaga,Ronson i BloodPop, musicalment, és una cançó country, que dona homenatge a la tia paternal morta de Gaga del mateix nom. "Joanne" es col·locà als xarts de França i Regne Unit.

## Composició

"Joanne" és una cançó balada country acústica, la cançó dona homenatge a la tia paternal del mateix nom, qui va morir a l'edat de 19 anys per lupus, abans que Gaga naixés. A 2011, Gaga va dir, "mai la vaig conèixer, però ha estat una de les figures més importants a la meva vida." Gaga ha anomenat la cançó, "el veritable cor i ànima de la gravació."

## Recepcions crítiques

NME's Emily Mackay va escriure sobre la cançó, dient que fou "una cançó de gran bellesa simple, més tendra que qualsevola altra cosa que Gaga hagi fet abans, mostrant el poder emotiu més que la força d'aquesta gran veu." Sal Cinquemani de Siant Magazine li donà a la cançó una crítica positiva a comparació amb altres balades a l'àlbum. Afirmant que la cançó "compta amb un ganxo sublim i una actuació vocal relativament moderada". Patrick Bowman de Idolator va dir, "Joanne" és definitivament el millor exemple de l'estètica real i personal de Gaga que ha estat parlant abans del llançament de l'àlbum ple de picking de guitarra i sense dubte el seu millor vocal."

## Presentacions en viu

Gaga ha presentat "Joanne" al seu Dive Bar Tour una breu gira promocional de tres dies de bars als Estats Units. Ha presentat també la cançó en News Zero al Japó.

## Llistes

"Joanne" debutà i va aconseguir al nombre 190 a França, acordant al National Syndicate of Phonographic Publishing. També, va aconseguir el nombre 154 a Regne Unit. I nombre 45 en Pop Digital Songs, llista addicional dels Estats Units.
# Moorilla Hobart International 2012

El Torneig d'Hobart 2012, també conegut com a Moorilla Hobart International 2012, és un esdeveniment de tennis femení sobre pista dura que pertany als International tournaments de la WTA. La 19a edició del torneig es va celebrar entre el 6 i el 14 de gener de 2012 al Hobart International Tennis Centre de Hobart, Austràlia.
La tennista alemanya Mona Barthel va guanyar el seu primer torneig del circuit WTA venint des de la fase prèvia i superant a quatre de les cinc primeres caps de sèrie.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Y. Wickmayer | 6 | 6 | |
| WC | C. Dellacqua | 1 | 1 | | 1 | Y. Wickmayer | 6 | 6 | |
| | S. Halep | 6 | 6 | | | S. Halep | 4 | 0 | |
| 8 | I-C. Begu | 4 | 2 | | | | | | | 1 | Y. Wickmayer | 7 | 6 |
| PR | A. Txakvetadze | 6 | 6 | | | | | | | 6 | S. Pe'er | 6¹ | 3 |
| | T. Pironkova | 3 | 2 | | PR | A. Txakvetadze | 6 | 4 | 0r | | | | |
| Q | S. Jones | 6$^7$ | 4 | | 6 | S. Pe'er | 4 | 6 | 1 | | | | |
| 6 | S. Pe'er | 7 | 6 | | | | | | | | | | | 1 | Y. Wickmayer | 1 | 2 |
| | S. Cîrstea | 2 | 6 | 7 | | | | | | | | | | Q | M. Barthel | 6 | 6 |
| | B. Mattek-Sands | 6 | 3 | 5 | | S. Cîrstea | 0 | 6 | 5 | | | | |
| | S. Errani | 1 | 2 | | 4 | A. Kerber | 6 | 3 | 7 | | | | |
| 4 | A. Kerber | 6 | 6 | | | | | | | 4 | A. Kerber | 0 | 6⁶ |
| 5 | J. Gajdošová | 6 | 1 | 6 | | | | | | Q | M. Barthel | 6 | 7 |
| WC | A. Rodiónova | 3 | 6 | 4 | 5 | J. Gajdošová | 6 | 3 | 2 | | | | |
| Q | M. Barthel | 6 | 6 | | Q | M. Barthel | 2 | 6 | 6 |
| 2 | A. Medina Garrigues | 1 | 4 | | | | | | |

## Quadre doble femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Lucie Hradecká Anabel Medina Garrigues | 6$^3$ | 6 | [6] |
| | Katerina Bondarenko Anastassia Rodiónova | 7 | 3 | [10] | 1 | Lucie Hradecká Anabel Medina Garrigues | 6 | 1 | [4] |
| 3 | Chuang Chia-jung Marina Erakovic | 6 | 6 | | 3 | Chuang Chia-jung Marina Erakovic | 3 | 6 | [10] |
| | Simona Halep Janette Husárová | 3 | 4 | | | | | | | 3 | Chuang Chia-jung Marina Erakovic | 7 | 6$^4$ | [5] |
| | Sorana Cîrstea Darija Jurak | 3 | 5 | | | | | | | 4 | Irina-Camelia Begu Monica Niculescu | 6$^4$ | 7 | [10] |
| 4 | Irina-Camelia Begu Monica Niculescu | 6 | 7 | | 4 | Irina-Camelia Begu Monica Niculescu | 3 | | |
| | Xeniya Pervak Sloane Stephens | 3 | 1 | | 2 | Jarmila Gajdošová Bethanie Mattek-Sands | 1 | r | |
| 2 | Jarmila Gajdošová Bethanie Mattek-Sands | 6 | 6 | | | | | | |

## Enllaços externs

* Web oficial (anglès)
* Quadre individual femení PDF
* Quadre doble femení PDF
Hobart :
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2023
2024 :
Sony Ericsson WTA Tour 2012
< 2011
2013 > :
WTA Tour Championships, Istanbul  · WTA Tournament of Champions, Sofia :
# Ebro Foods

Ebro Foods, S.A. (anteriorment Ebro Puleva) és el grup més gran del sector de l'alimentació a Espanya per facturació. Els seus productes principals són: arròs, pasta i biotecnologia. Ebro Foods és el segon fabricant mundial de pasta, també el primer grup sucrer d'Espanya i la primera companyia en comercialització de productes lactis de valor afegit a Espanya. L'empresa Ebro Foods té la seu social a Madrid.

## Referències

* ↑ David Fernández Díaz «El Ibex volverá a tener 35 valores tras la salida de Ebro Foods». El País, 23-04-2012.
# EU Voice

EU Voice (en català: la Veu de la UE) va ser una xarxa social de microblogging de la Unió Europea que va pilotar-se entre el 2022 i el 2024 amb gestió directa del Directorat General de Serveis Digitals i el Supervisor Europeu de Protecció de Dades (SEPD) com una alternativa de la UE a X (anteriorment anomenada Twitter).
El 18 de maig de 2024 la UE va decidir clausurar-la, segons paraules del titular del SEPD Wojciech Wiewiórowski, per "no haver aconseguit una nova propietat per mantenir els servidors i mantenir les operacions amb els alts estàndards que mereixen les IUE [institucions de la UE] i els nostres usuaris" i encoratjava a la migració dels comptes cap serveis descentralitzats del Fedivers, com Mastodon.

## Referències

* ↑ «EDPS launches pilot phase of two social media platforms» (en anglès). European Data Protection Supervisor, 28-04-2022. [Consulta: 18 agost 2024].
* ↑ «Fugint del Twitter d’Elon Musk». Diari Ara, 05-11-2022. [Consulta: 18 agost 2024].
* ↑ «EDPS decentralised social media pilot: the end of a successful story» (en anglès). European Data Protection Supervisor, 26-04-2024. [Consulta: 18 agost 2024].
# East Dunbar

East Dunbar és una població dels Estats Units a l'estat de Florida. Segons el cens del 2000 tenia 1.935 habitants.

## Demografia

Segons el cens del 2000, East Dunbar tenia 1.935 habitants, 627 habitatges, i 432 famílies. La densitat de població era de 933,9 habitants/km².
Dels 627 habitatges en un 30,1% hi vivien nens de menys de 18 anys, en un 31,9% hi vivien parelles casades, en un 30% dones solteres, i en un 31,1% no eren unitats familiars. En el 23,6% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,98 i el nombre mitjà de persones que vivien en cada família era de 3,61.
Per edats la població es repartia de la següent manera: un 31,6% tenia menys de 18 anys, un 10% entre 18 i 24, un 23,3% entre 25 i 44, un 22,8% de 45 a 60 i un 12,4% 65 anys o més.
L'edat mediana era de 34 anys. Per cada 100 dones de 18 o més anys hi havia 83,4 homes.
La renda mediana per habitatge era de 22.941 $ i la renda mediana per família de 25.809 $. Els homes tenien una renda mediana de 24.688 $ mentre que les dones 23.859 $. La renda per capita de la població era de 9.567 $. Entorn del 30,4% de les famílies i el 37,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Dunbar». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- East Dunbar». American Fact Finder. Oficina del Cens dels Estats Units, 12-01-2010.
# Duda

«Duda» té aquests significats:
* Duda sobrenom de Sergio Paulo Barbosa Valente (1980, Porto), futbolista professional portuguès
* Andrzej Duda (1972, Cracòvia, Polònia), polític i advocat polonès del partit Dret i Justícia i President de Polònia
* La duda
# El Hoyo de Pinares

El Hoyo de Pinares és un municipi d'Espanya pertanyeny a la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 2597 | 2525 | 2318 | 2367 |
# El Canto del Loco: Personas (La película)

El Canto del Loco: Personas (La película) és una pel·lícula-documental dirigida per Félix Viscarret sobre el grup espanyol. La pel·lícula només es va projectar entre els dies 2 i 11 de gener del 2009 a les sales digitals d'Espanya. Però prèviament el dia 29 de desembre del 2008 es va produir la preestrena de la pel·lícula a bord d'un AVE direcció Madrid - Barcelona, Barcelona - Madrid. Aquell dia 200 seguidors del grup van poder gaudir del film juntament amb els seus ídols: en Dani Martín, en David Otero i en Chema Ruiz.

## Argument

A la pel·lícula es pot veure com els membres del grup ens ensenyen les seves interioritats comportant-se com a persones normals i corrents que només volen apropar-se al públic amb les seves cançons i les seves lletres. Al film es pot veure des de fragments de concerts de la gira Personas, fins als pares dels protagonistes passant per crítics musicals o escenes ben curioses i divertides.

## Repartiment

* Dani Martín
* David Otero
* Chema Ruiz
* Intervencions:
** Coque Malla
** Carlos Jean
** David Summers
** Iván Ferreiro

## Producció

Rodada a Madrid, València, Castelló de la Plana, Alacant, Girona, Salou, Alcalá de Henares i Toledo, entre altres localitzacions.

## Música

* El Canto del Loco

## Referències

* ↑ «Pel·lícula El Canto del Loco a bord d'un AVE». Arxivat de l'original el 2010-04-06. [Consulta: 8 maig 2009].
* ↑ «Pel·lícula El Canto del Loco». [Consulta: 7 maig 2009].
* ↑ «'El canto del loco: La película', en exclusiva a AXN». [Consulta: 7 abril 2009].

## Enllaços externs

* El Canto del Loco:Personas (La película) Arxivat 2009-07-01 a Wayback Machine.
# El Fondo (Santa Coloma de Gramenet)

El Fondo és un barri de Santa Coloma de Gramenet al Districte VI. Ocupa prop de 29 hectàrees i té una població de 18.244 habitants. Queda majoritàriament definit al nord pel Torrent d'en Grau, també anomenat Torrent Fondo de Sistrells (que dona nom al barri), l'antic curs del qual delimita el barri amb Badalona. Al sud es troba limitat pel barri de Santa Rosa, a l'oest pel barri Llatí i a l'est per la carena de la Serra de Sistrells.
El barri disposa d'un modern edifici multifuncional on es troben, a diferents nivells, el mercat, un supermercat, una escola bressol i una biblioteca. Els dissabtes, als seus carrers té lloc un molt concorregut mercat ambulant.
Al barri hi ha una estació d'enllaç (Estació de Fondo) de les línies 1 i 9 del metro de Barcelona.

## Referències

* ↑ «El districte en dades» a la pàgina web de l'Ajuntament. Arxivat 2015-04-02 a Wayback Machine.
* ↑ L'edifici multifuncional "Fondo" a www.picharchitects.com Arxivat 2015-04-27 a Wayback Machine.
* ↑ Pàgina web del Mercat del Fondo Arxivat 2015-05-03 a Wayback Machine.
* ↑ Pàgina web de la Biblioteca del Fondo Arxivat 2016-03-03 a Wayback Machine.
* ↑ Fitxa informativa a www.mercadillosemanal.com. (En espanyol).
* ↑ «Fitxa de l'estació de Fondo» (en castellà). Transporte Barcelona. Arxivat de l'original el 18 abril 2016. [Consulta: 5 agost 2021].
# El Vedat (Aransís)

* Aquest article tracta sobre l'indret del Pallars Jussà. Si cerqueu la muntanya i urbanització de Torrent, vegeu «Vedat de Torrent».
El Vedat, o lo Vedat, és un indret del terme municipal de Gavet de la Conca, a l'antic terme d'Aransís, al Pallars Jussà, en territori del poble d'Aransís.
Està situat al nord-oest d'Aransís i al sud-est de Sant Serni, al capdamunt del coster que davalla per un costat cap al nord i nord-est en direcció al riu de Conques i per l'altre cap al nord-oest i oest, en direcció a la Noguera Pallaresa.

## Enllaços externs

* Institut Cartogràfic de Catalunya
# E233

La ruta europea E233 és una carretera que forma part de la Xarxa de carreteres europees. Comença a Hoogeveen (Països Baixos) i finalitza a Bremen (Alemanya). Té una longitud de 188 km. Té una orientació d'est a oest.
# El Manzano

El Manzano és un municipi de la província de Salamanca a la comunitat autònoma de Castella i Lleó. Limita al Nord amb Almendra i Sardón de los Frailes, a l'Oest amb Monleras, al Sud amb Puertas i Iruelos i a l'Oest amb Ahigal de Villarino.

## Demografia

Evolució demogràfica :
| 1991 | 1996 | 2001 | 2004 |
| 120 | 108 | 96 | 105 |

## Enllaços externs

* Enllaç a Wikisalamanca Arxivat 2009-01-08 a Wayback Machine.
# El Malpensante

El Malpensante és una revista literària colombiana fundada l'octubre de 1996 per Andrés Clots Restrepo i Mario Jursich Durán. El nom de la revista va ser extret d'un llibre d'aforismes escrit per Gesualdo Bufalino. L'editorial d'aquesta revista realitza a més el Festival Malpensante, una sèrie de trobades anuals que inclou diverses activitats culturals realitzades a Bogotà. Recentment El Malpensante va assumir la direcció de la tradicional llibreria Biblos, de Bogotà. Per a l'any 2011 ja es va anunciar que no hi haurà Festival Malpensante. Ha influenciat altres publicacions de periodisme narratiu, com FronteraD.

## Referències

* ↑ «Nosotros» (en castellà). El Malpensante.com. [Consulta: 9 novembre 2008].
* ↑ «Antecedentes» (en castellà). Festival Malpensante. Arxivat de l'original el 12 de setembre 2008. [Consulta: 9 novembre 2008].
* ↑ Rodríguez Rodríguez, Jorge Miguel; albalad Aiguabella, José María. «El periodismo narrativo en la era de internet». A: Crónica y mirada (en castellà). Madrid: Libros del KO, 2013, pp. 85 - 121. ISBN 978-84-16001-01-9.

## Enllaços externs

* El Malpensante - Lloc web oficial
# Jardiner de capell marró

El jardiner de capell marró (Ailuroedus geislerorum) és un ocell de la família dels ptilonorínquids (Ptilonorhynchidae).

## Hàbitat i distribució

Habita els boscos de les terres baixes septentrionals i orientals de Nova Guinea.

## Taxonomia

Considerat coespecífic d'Ailuroedus buccoides, ha estat ubicat a la seua pròpia espècie arran la revisió d'Irestedt et al. (2015).

## Referències

* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ M Irestedt, H Batalha-Filho, CS Roselaar, L Christidis i PGP Ericson. 2015. Contrasting phylogeographic signatures in two Australo-Papuan bowerbird species complexes (Aves: Ailuroedus). Zoologica Scripta 45(4): 365–379
# Resolució 2178 del Consell de Seguretat de les Nacions Unides

La Resolució 2178 del Consell de Seguretat de les Nacions Unides fou adoptada per unanimitat el 24 de setembre de 2014. El Consell va comdemnar la violència extremista i va demanar als Estats membres que impedissin que es prohibís viatjar a aquells que donen suport als terroristes i que es redueixin els seus ajuts financers.

## Contingut

El terrorisme s'havia estès arreu del món i en diverses parts del món s'hi havia produït atemptats terroristes en sèrie, motivats també per la intolerància i l'extremisme. S'havia d'abordar les condicions que donaven al terrorisme un terreny de cultiu i els Estats membres havien de fer tot el possible per resoldre conflictes i evitar que els grups terroristes es fessin forts. Les mesures adoptades havien de complir amb el dret internacional.
Un problema greu eren els terroristes que viatjaven a l'exterior per formar-s'hi o per participar en activitats terroristes, a vegades en el context d'un conflicte armat. Aleshores s'unien a organitzacions com Estat Islàmic, ANF i grups d'Al Qaeda. S'havien creat xarxes internacionals per finançar-les i s'usaven cada cop més les tecnologies de la comunicació com internet per reclutar acòlits, incitar a actes terroristes i recaptar diners.
El Consell va destacar que el terrorisme no es pot associar amb la religió, la nacionalitat o la societat. També es va reconèixer que el terrorisme no pot ser derrotat només per mitjans militars. Ja s'han pres iniciatives, com el Fòrum Global contra el Terrorisme. Interpol també treballa contra el problema dels terroristes reclutats a l'estranger. Es va demanar als Estats membres que intensifiquessin la lluita contra el fenomen, inclosa la prevenció de la radicalització i el reclutament de terroristes estrangers, reduir el suport financer als terroristes i assegurar el suport a aquests que deixin les armes. També calia lluitar contra els terroristes que intentaven viatjar a l'estranger i els que els reclutaven i finançaven.

## Referències

* ↑ Nacions Unides. «SC unanimously adopts resolution condemning violent extremism, underscoring need to prevent travel, support for foreign terrorist fighters», 24-09-2014.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Arius stormii

Arius stormii és una espècie de peix de la família dels àrids i de l'ordre dels siluriformes que es troba des de Tailàndia fins a Indonèsia.
Els mascles poden assolir els 50 cm de llargària total.

## Referències

* ↑ BioLib (anglès)
* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.